224. ΑΠΟΦΑΣΗ ΥΠΟΥΡΓΟΥ ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ Αριθ. ΦΕΟΚ/1480 της 7/21 Δεκ. 1998 (ΦΕΚ Β΄ 1265) Υπολογισμός αναλογιστικού ισοδύναμου για την εφαρμογή του Κεφαλαίου Β΄ του Νόμ. 2592/98. Έχοντας υπόψη: 1.Τις διατάξεις του άρθρ. 11 παρ. 3 του Κεφαλαίου Β΄ του Νόμ. 2592/98 (ΦΕΚ 57/18.3.1998 τ.Α). 2.Τις διατάξεις του άρθρ. 11 παρ. 2 του Παραρτήματος VIIΙ του Κανονισμού Υπηρεσιακής Καταστάσεως των Υπαλλήλων των Ευρωπαϊκών Κοινοτήτων. 3.Το Π.Δ. 372/95 (ΦΕΚ 201 Α΄) «Μεταφορά της Γ.Γ.Κ.Α. από το Υπουργείο Υγείας Πρόνοιας και Κοινωνικών Ασφαλίσεων στο Υπουργείο Εργασίας». 4.Τις διατάξεις του άρθρ. 29Α του Νόμ. 1558/1985 που προστέθηκε με το άρθρο 27 του  Νόμ. 2081/1992 (ΦΕΚ 154 Α΄) και αντικαταστάθηκε με το άρθρ. 1 του Νόμ. 2469/1997 (ΦΕΚ 38 Α΄). 5.Το γεγονός ότι από την παρούσα απόφαση δεν προκαλείται δαπάνη σε βάρος του κρατικού προϋπολογισμού και των προϋπολογισμών των ασφαλιστικών φορέων. 6.Το Π.Δ. 366/30.10.1998 (ΦΕΚ 245/30.10.1998 τ. Α) «Διορισμός Υπουργών και Υφυπουργών». 7.Την κοινή απόφαση του Πρωθυπουργού και του Υπουργού Εργασίας και Κοινωνικών Ασφαλίσεων αριθ. οικ. 1749/4.11.1998 (ΦΕΚ 1171/ 11.11.1998 τ. Β) «Ανάθεση αρμοδιοτήτων στον Υφυπουργό Εργασίας και Κοινωνικών Ασφαλίσεων Φοίβο Ιωαννίδη». 8.Το Δ-80/STATUT/21.9.1998 έγγραφο της Δ/νσης Διεθνών Ασφαλιστικών Σχέσεων του Ι.Κ.Α., αποφασίζουμε:  Για τους σκοπούς υπολογισμού του αναλογιστικού ισοδύναμου: 1.Για τους ασφαλισμένους του ΙΚΑ οι οποίοι κατατάσσονται στο 1ο κλιμάκιο ημερών εργασίας (από 1 έως 3299 ημέρες εργασίας) το ποσό της μηνιαίας σύνταξης που προβλέπεται στο εδάφιο α΄ της παρ. 1 του άρθρ. 11 του Νόμ. 2592/98 υπολογίζεται ως το γινόμενο του βασικού ποσού σύνταξης επί τον αριθμό ημερών ασφάλισης δια του μέγιστου αριθμού ημερών εργασίας του 1ου μισθολογικού κλιμακίου. 2.Για τους ασφαλισμένους (εν ενεργεία και συνταξιούχους) όλων των ασφαλιστικών φορέων που υπάγονται στην εποπτεία Γ.Γ.Κ.Α., στο ποσό της σύνταξης δεν θα υπολογίζονται προσαυξήσεις για μέλη οικογένειας. 3.Οι αιτήσεις για πάσης φύσεως αναγνωρίσεις πρέπει να έχουν υποβληθεί και οι σχετικές οφειλές προς τους οικείους ασφαλιστικούς φορείς να έχουν εξοφληθεί πριν από την υποβολή στη Διοίκηση των Ευρωπαϊκών Κοινοτήτων της αίτησης για μεταφορά του αναλογιστικού ισοδύναμου. Συμψηφισμός ενδεχομένων οφειλών από ασφαλιστικές εισφορές με το προς μεταφορά αναλογιστικό ισοδύναμο δεν επιτρέπεται. (Αντί για τη σελ. 90,953) Σελ. 90,953(α) Τεύχος       Σελ.       Πολιτικές και Στρατιωτικές Συντάξεις 29.Β.α.223-224 